
1. RÉAMHRÁ 


Ó mhí na Nollag 2018 go mí na Bealtaine 2019, reáchtáil an Coimisiún um 
Chosaint Sonraí ('an Coimisiún’) comhairliúchán poiblí maidir le próiseáil 
sonraí pearsanta leanaí agus cearta leanaí mar ábhair shonraí faoin 
Rialachán Ginearálta maidir le Cosaint Sonraí (an Rialachán Ginearálta’). 
Seoladh an comhairliúchán sin chun aghaidh a thabhairt ar roinnt 
ceisteanna a tháinig chun cinn i gcomhthéacs na bhforálacha nua a 
bhaineann le leanaí faoin Rialachán Ginearálta, rud atá ar an gcéad dlí um 
chosaint sonraí riamh ón Aontas Eorpach lena dtarraingítear aird ar an 
tábhacht a bhaineann le sonraí pearsanta leanaí a chosaint agus ar staid na 
leanaí mar ábhair shonraí. 


2. CÉN FÁTH AR GHÁ AN COMHAIRLIÚCHÁN A 
DHÉANAMH? 


Rialachán prionsabailbhunaithe is ea an Rialachán Ginearálta. Mar sin, 
tháinig ceisteanna chun cinn faoin dóigh ar cheart forálacha áirithe a 
bhaineann le leanaí a léirmhíniú agus a chur chun feidhme sa chleachtas. 
Tá oibleagáid ar an gCoimisiún faoi Airteagal 57 den Rialachán Ginearálta 
freisin feasacht agus tuiscint a chur chun cinn ar na cearta, na rioscaí, na 
rialacha agus na coimircí atá ann i dtaca le próiseáil sonraí pearsanta, go 
háirithe i gcás go mbaineann an phróiseáil sin le sonraí pearsanta leanaí. 
Le linn an chomhairliúcháin, tugadh sárdheis don Choimisiún na nithe seo 
a leanas a dhéanamh: 1) tuairimí geallsealbhóirí a lorg agus leas a bhaint 
as an aiseolas sin chun treoir luachmhar a thabhairt maidir le gnéithe 

den Rialachán Ginearálta a bhaineann le leanaí; 2) feasacht an phobail a 
mhéadú ar na cearta atá ag leanaí i dtírdhreach cosanta sonraí an lae inniu; 
agus 3) ról díreach a thabhairt do leanaí agus daoine óga sa díospóireacht 
trí iad a chumasú a dtuairimí a chur in iúl ar aon dul le hAirteagal 12 de 
Choinbhinsiún na Náisiún Aontaithe um Chearta an Linbh. 


3. CÉN DÓIGH AR CUIREADH AN 
COMHAIRLIÚCHÁN I GCRÍCH? 


Bhí an comhairliúchán eagraithe ina dhá shruth: Le linn Shruth I, tugadh 
cuireadh do gheallsealbhóirí is aosaigh a dtuairimí a chur isteach ar 
shaincheisteanna a bhaineann le próiseáil sonraí pearsanta leanaí. Le 
linn Shruth II - ar ábhar na tuarascála seo é - féachadh le ról díreach a 
thabhairt do leanaí agus daoine óga sa díospóireacht trí pháirt a ghlacadh 
i bpróiseas comhairliúcháin saindeartha sa seomra ranga a bhí dírithe ar 
dhaltaí a bhí 8 mbliana d'aois nó ní ba shine. 

I mí Eanáir 2019, rinne an Coimisiún teagmháil le gach bunscoil agus iar- 
bhunscoil in Éirinn - agus le gach ionad Ógtheagmhála - agus thug sé 
cuireadh dóibh páirt a ghlacadh sa chomhairliúchán. Rinne an Coimisiún 
paca ábhar plean ceachta a chruthú agus a dháileadh ansin. Ba é ab 
aidhm dó cabhrú le múinteoirí saincheisteanna cosanta sonraí a mhíniú dá 
gcuid daltaí agus iad a phlé leo agus díríodh go sonrach ann ar na meáin 
shóisialta agus ar na cineálacha sonraí a nochtar go rialta trí gnníomhaíocht 
ar na meáin shóisialta. Trí úsáid an phlean ceachta sin sa seomra ranga, 
thug an Coimisiún cuireadh do dhaltaí a dtuairimí ar shraith ceisteanna a 
chur in iúl ar phóstaeir aiseolais. Sa phlean ceachta ón gCoimisiún, iarradh 
ar dhaltaí súil a chaitheamh ar na téarmaí agus coinníollacha a ghabhann 
le “SquadShare”, ar aip bhréige é a chruthaigh an Coimisiún lena húsáid 
chun críocha oideachais, agus iniúchadh a dhéanamh ar na cearta cosanta 
sonraí a bheadh acu le linn dóibh an aip bhréige sin a úsáid. Chabhraigh 
roinnt eagraíochtaí náisiúnta oideachais agus roinnt eagraíochtaí náisiúnta 
um chearta leanaí leis an gCoimisiún an tionscnamh a chur chun cinn agus 
reáchtáladh feachtas fairsing sna meáin shóisialta chun tacú leis. 


4. CÉN FÁTH AR CHUIREAMAR AN TUARASCÁIL 
SEO LE CHÉILE AGUS AN CUR CHUIGE A GHLAC 
AN COIMISIÚN I LEITH FREAGRAÍ A MHEAS 


Is é cuspóir na tuarascála seo léargas a thabhairt ar an leibhéal teagmhála 
a rinneadh leis an gCoimisiún i dtaca leis an sruth dá chomhairliúchán 

a bhí dírithe ar leanaí. Tugtar sa tuarascáil freisin forbhreathnú ar na 
príomhthreochtaí agus na príomhthéamaí a d'eascair as an aiseolas a 
fuaireamar ó leanaí agus daoine óga sna haighneachtaí uathu. Níl an 
tuarascáil seo ceaptha chun a bheith ina píosa príomhúil taighde acadúil 
- ba é an t-aon chuspóir amháin a bhí leis an gcomhairliúchán aiseolas a 
bhailiú ó leanaí agus daoine óga maidir le saincheisteanna tábhachtacha 
cosanta sonraí agus leas a bhaint as an aiseolas sin chun bonn eolais a 
chur faoin treoir uainn ar an topaic. 


Iarradh ar leanaí tuairimí a thabhairt ar shé cheist, ar cumhdaíodh 
saincheist cosanta sonraí ar leith i ngach ceann díobh. Is éasca 
meastóireacht staitistiúil a dhéanamh ar na freagraí ar cheisteanna áirithe 
ná ar chinn eile. Ba thuairimbhunaithe a bhí na freagraí ar cheisteanna 
eile, áit a raibh deis ag leanaí a smaointe féin a chomhroinnt agus an 
díospóireacht a leathnú. Spreagadh múinteoirí an oiread tuairimí agus 

is féidir a bhailiú óna gcuid daltaí, agus níor ghá do ranganna teacht ar 
chomhdhearcadh ar na ceisteanna a cuireadh orthu. Ba chosúil gur éirigh 
le ranganna áirithe comhdhearcadh a bhaint amach agus níor thug na 
ranganna sin ach tuairim amháin ar gach ceist. | gcás ranganna eile, thug 

siad roinnt freagraí éagsúla ar cheisteanna aonair nó leag siad figiúirí 
amach inar léiríodh nach raibh na daltaí iontu ar aon intinn lena chéile ar 
cheisteanna achrannacha. Ar an gcúis sin, ghlac an Coimisiún cur chuige 
ilchineálach i leith anailís a dhéanamh ar na sonraí a bhí sna freagraí ar na 
ceisteanna. 


5. CÁ MHÉAD DUINE DE LEANAÍ AGUS 
DAOINE ÓGA A GHLAC PÁIRT I SRUTH II DEN 
CHOMHAIRLIÚCHÁN? 


Fuair an Coimisiún 50 aighneacht san iomlán ó scoileanna difriúla agus ó 
ionaid Ógtheagmhála dhifriúla ar fud na tíre. Agus 25 dhalta á n-úsáid mar 
mheánmhéid ranga, cumhdaíodh sna haighneachtaí sin na tuairimí a bhí 
ag thart ar 1200 dalta. Cé gur spriocdhíríomar go príomha ar scoileanna 
agus ar ionaid Ógtheagmhála, b'ábhar misnigh dúinn gur ghlac grúpaí 

eile amhail grúpaí gasógaíochta agus grúpaí Chomhairle na nÓg páirt sa 
chomhairliúchán lasmuigh de thimpeallacht oideachais fhoirmiúil freisin. 
Fuaireamar aighneacht phearsanta ó dhalta amháin chomh maith. 

Bhí leanaí san aoisghrúpa idir 10 mbliana agus 12 bhliain ar an gcohórt 

ba mhó ionadaíocht, agus 40% de na haighneachtaí ag teacht ó dhaltaí 
bunscoile i ranganna 5 agus 6. Fuarthas 24% de na haighneachtaí ó leanaí 

i rang 2 go rang 4 (idir 7 mbliana d'aois agus 10 mbliana d'aois, tríd is tríd). 
Tugtar le fios i dtaighde a d'fhoilsigh CyberSafeIreland! le déanaí go bhfuil a 
bhfón cliste féin ag 68% de leanaí idir 8 mbliana d'aois agus 13 bliana d'aois 
agus go mbaineann 70% de leanaí san aoisghrúpa sin úsáid ghníomhach 
as na meáin shóisialta. Mar sin, is ábhar misnigh dúinn gur rannchuidigh 
daoine ón déimeagrafach ar leith sin go mór leis an gcomhairliúchán. 


Bhí daltaí sa chéad bhliain agus sa dara bliain den mheánscoil (idir 12 
bhliain d'aois agus 14 bliana d'aois, tríd is tríd) ar an dara cohórt ba mhó 
ionadaíocht, agus beagáinín faoi bhun 30% de na haighneachtaí ag teacht 
ón gcatagóir sin. Is ábhar misnigh eile é sin, sa mhéid, dar leis an tuarascáil 
chéanna ó CyberSafelreland, go mbaineann tuairim is 85% de dhaoine 
óga san aoisghrúpa sin úsáid as aipeanna meán sóisialta agus as aipeanna 
cur teachtaireachtaí. Ní bhfuarthas an oiread céanna aighneachtaí (990) 

ó dhaltaí sa tríú bliain go dtí an séú bliain den mheánscoil (idir 14 bliana 
d'aois agus 17 mbliana d'aois, tríd is tríd), ach is dóigh go raibh na daltaí 
san aoisghrúpa sin ag ullmhú do scrúduithe Teastais Shóisearaigh agus 
Ardteistiméireachta ag an am. 


1 An tuarascáil bhliantúil ó CyberSafelreland don bhliain 2017, arna foilsiú i mí Mheán Fómhair 2018. 
Ar fáil ag: https://cybersafeireland.org/media/1 183/csi annual. report. 2017-final.pdf 

RANNPHÁIRTÍOCHT DALTAÍ DE RÉIR GRÚPA RANGA 

Rang 2 - 4 (Aois 7-10) 


Rang 5 - 6 (Aois 10-12) 


An chéad bhliain-an dara 
bliain (Aois 12-14) 


An tríú bliain-an cúigiú 
bliain (Aois 14-17) 


Laighin 
An Mhumhain 
Connachta 


Ulaidh 


Maidir le rannpháirtíocht de réir suíomh geografach, ba ó scoileanna i gCúige 
Laighean a fuarthas formhór na n-aighneachtaí (52%). Ina dhiaidh sin, fuarthas 
an líon ba mhó aighneachtaí ó Chúige Mumhan (30%), ó Chúige Chonnacht 
(12%) agus ó Chúige Uladh (6%). Cé go raibh Cúige Laighean ar an gcúige ba 
mhó ionadaíocht, bhí dea-leibhéal rannpháirtíochta ann ó scoileanna ar fud na 
hÉireann. 

| AN MÉID A DÚIRT . 
= LEANAÍAGUS : 
DAOINE ÓGA i 


SIMPLÍOCHT 

“Ba cheart dóibh teanga atá 
sothuigthe ag leanaí agus déagóirí 
a úsáid ionas go gcuirfear iad ar an 
eolas go cuí.” (Aois 12-13) 


“Ba cheart an fhaisnéis a mhiondealú 
ina pointí le hurchair.” (Aois 75-76) 


“Ba cheart dóibh méid an chló a 
mhéadú agus an cló a dhéanamh 
níos dathannaí.” (Aois 16-17) 


“Ba cheart dóibh físeán cúláilte 

a dhéanamh nó gearrthóg 
ghreannmhar a chur ar YouTube 
(agus uaineadóir a chur ar na téarmaí 
agus coinníollacha chun a chinntiú go 
léifidh tú iad).” (Aois 72-73) 


INROCHTAINEACHT 
“D'fhéadfadh cuideachtaí móra 

(e.g. Google) cuairt a thabhairt ar 
scoileanna agus labhairt le daltaí 
faoin dóigh a n-úsáidtear a sonraí.” 
(Comhairle Daltaí Mheasctha, aois 12- 
18) 


“Ba cheart duit bheith in ann 
ceisteanna a chur ar dhuine ar líne 
mura dtuigeann tú rud éigin.” 
(Aois 12-13) 


“Ba cheart don chuideachta 
teagmháil a dhéanamh leat gach uair 
a thugann sí do shonraí ar aghaidh 
do chuideachta eile.” (Aois 15-18) 


C1. CONAS A D'FHÉADFADH CUIDEACHTAÍ A 
MHINIU GO SOILEIR DAOIBH CAD A DHEANANN 
SIAD LE BHUR SONRAI PEARSANTA, DAR LIBH? 


Is féidir na freagraí ba choitianta ar an gceist seo a ghrúpáil ina gceithre 
mhórchatagóir: Bhí leanaí agus daoine óga ar fud na n-aoisghrúpaí uile ag 
iarraidh tuilleadh (1) simplíochta, (2) trédhearcachta, (3) inrochtaineachta 
agus (4) solúbthachta agus iad ag idirghníomhú le cuideachtaí. 

TRÉDHEARCACHT 


“Nuair a chuireann tú do shonraí 
pearsanta isteach, ba cheart dóibh 
a fhiafraí díot, 'Ar mhaith leat a 
fháil amach cén dóigh a n-úsáidfear 
d'fhaisnéis?”” 

(Grúpa measctha, aois 8-12) 


“Ba cheart samplaí den dóigh ar 
úsáideadh sonraí pearsanta san am atá 
thart a sheoladh chugainn.” (Aois 70-77) 


“Ba cheart dóibh 1 cent a íoc leat as 
gach píosa sonraí a thógann siad uait. 
Chun iad a chumhdach sa chúirt, ba 
cheart dóibh a mhíniú cén fáth ar 
cheannaigh siad na sonraí sin.” 

(Aois 14-15) 


“Ba cheart dóibh insint dúinn láithreach 
faoin dóigh a n-úsáidfear ár sonraí sula 
gcláróimid agus sula gcomhaontóimid 
leis na téarmaí agus coinníollacha. Ba 
mhaith linn an deis a bheith againn 
smaoineamh faoi na nithe sin ar dtús.” 
(Aois 10-11) 


“Ba cheart é a bheith níos éasca fianáin 
a chur as.” 


“Ba cheart dóibh rogha a thabhairt duit 
gan rochtain a thabhairt ar ghrianghraif 
nó ar theagmhálaithe.” 


“Ba cheart dóibh rogha a thabhairt 
duit gan clárú ach do chodanna nó 
coinníollacha áirithe.” 


“Ba cheart dóibh ainm úsáideora 
seachas fíorainm a iarraidh.” 


SIMPLÍOCHT 


> Bhraith leanaí go láidir go bhféadfadh cuideachtaí a lán rudaí a 
dhéanamh chun a gcumarsáidí a dhéanamh níos sothuigthe ag leanaí. 
Mar shampla, d'fhéadfadh siad a bhfógraí príobháideachta a ghiorrú, 
teanga níos simplí a úsáid agus achoimre a thabhairt ar an bhfaisnéis is 
tábhachtaí nó í a chur i láthair i bpointí le hurchair. 


> Moladh freisin go n-úsáidfeadh cuideachtaí clónna móra dathannacha do 
rannáin thábhachtacha. 


> D'iarr roinnt ranganna go ndéanfaí cumarsáidí níos simplí trí fhaisnéis 
a chur i láthair i bhfíseán greannmhar. Chun a chruthú go dtuigeann siad 
an dóigh a mbíonn a sonraí á bpróiseáil, mhol siad freisin go gceanglófaí 
ar leanaí agus daoine óga quiz a chomhlánú ag deireadh an fhíseáin sula 
bhféadfaidh siad an tseirbhís a rochtain. 


TRÉDHEARCACHT 


Bhí leanaí ag iarraidh go ngníomhódh cuideachtaí ar bhealach níos 
trédhearcaí freisin: 


> D'iarr siad go dtabharfaí tuilleadh faisnéise dóibh faoin dóigh a 
bpróiseáiltear a sonraí agus, go háirithe, faoi na rioscaí a bhaineann le 
rochtain a thabhairt do chuideachtaí ar a sonraí. 


> Chuir rang amháin moladh praiticiúil síos, agus é ag rá gur cheart do 
chuideachtaí samplaí sonracha den dóigh ar úsáid siad sonraí san am atá 
thart a sheoladh chugat. Dúirt grúpa leanaí eile gur mhaith leo an 
fhaisnéis sin a fháil sula gcláraíonn siad d'aip ionas go bhfuil deis acu 
smaoineamh faoi na nithe sin. 


> Bhí amhras ar a lán leanaí go mbíonn cuideachtaí ag gníomhú de mheon 
macánta ina leith sin - bhí rang amháin ag iarraidh go míneodh 
cuideachtaí “an úsáid bheacht a bhainfeadh siad as a fhaisnéis” agus 
thug ranganna eile le fios go n-úsáideann cuideachtaí “scríbhneoireacht 
an-bheag” agus “faisnéis neamhábhartha” chun go mbeidh sé níos 
deacra tuilleadh faisnéise a fháil faoi na rioscaí a bhaineann le sonraí 
pearsanta a úsáid dá seirbhísí. 


INROCHTAINEACHT 


> Bhraith leanaí gur cheart é a bheith níos éasca teagmháil a dhéanamh 
le cuideachtaí agus gur cheart do chuideachtaí iarracht mhéadaithe 
a dhéanamh dul i dteagmháil leo agus iad a chur ar an eolas faoina 
ngníomhaíochtaí próiseála. 


> Cheap roinnt freagraithe gur cheart do chuideachtaí duine a chur ar 
fáil chun freagra a thabhairt ar aon cheisteanna atá acu faoi bheartas 
príobháideachta na cuideachta (e.g. trí sheirbhís teachtaireachtaí 
meandracha). 


> Bhraith freagraithe eile gur cheart do chuideachtaí fógra a thabhairt 
dóibh le ríomhphost nó le teachtaireacht téacs gach uair a thugann siad 
a sonraí ar aghaidh do chuideachta eile. 


> Moladh eile a chuir a lán leanaí in iúl ba ea gur cheart do “chuideachtaí 
móra amhail Google” tuilleadh gníomhaíochtaí for-rochtana atá dírithe 
ar leanaí a sheoladh, amhail fógraí a chur ar an teilifís agus ar líne agus 
cur i láthair a thabhairt ag scoileanna, ar lena linn a d'fhéadfadh siad a 
mhíniú cén dóigh a bpróiseálann siad sonraí pearsanta. 


Bhí leanaí ag iarraidh tuilleadh saoirse a fháil chun srian a chur leis an 
méid sonraí pearsanta is gá dóibh a nochtadh fúthu féin sula 
bhféadfaidh siad úsáid a bhaint as na haipeanna agus na seirbhísí is 
fearr leo. 


áirithe sonraí pearsanta a nochtadh gan rochtain ar an tseirbhís a 
chailleadh ag an am céanna. Chomh maith leis sin, bhraith siad gur 
cheart do chuideachtaí seirbhísí bunúsacha ar leith a fhorbairt do 
leanaí, ar seirbhísí iad nach n-éilíonn orthu méideanna iomarcacha 
sonraí pearsanta a nochtadh, agus gur cheart dóibh spreagadh a 
thabhairt do leanaí seirbhísí den sórt sin a úsáid. 


Ina lán cásanna, dúradh go bhfuil sonraí geoshuímh agus fíorainmneacha 


ina samplaí d'iarrataí iomarcacha. 


Bhraith siad freisin gur cheart é a bheith níos éasca diúltú do chineálacha 


C2. CÉN AOIS BA CHEART A BHEITH BAINTE 
AMACH AGAIBH SULA BHFÉADFAIDH SIBH 
CLÁRÚ DO CHUNTAS MEÁN SÓISIALTA GAN 
CEAD BHUR DTUISMITHEOIRÍ A FHÁIL? 


Mar atá léirithe thíos, bhí éagsúlacht shuntasach ann idir na haoisghrúpaí 
difriúla maidir leis na freagraí ar an gceist seo: 

RANG 2 RANG 3 RANG 4 RANG 5 RANG 6 An CHÉAD AN DARA An TRÍÚ An CEATHRÚ ÂN CÚIGIÚ An séú 
DEN DEN DEN DEN DEN BHLIAIN DEN BLIAIN DEN BLIAIN DEN BLIAIN DEN BLIAIN DEN BLIAIN DEN 
BHUNSCOIL BHUNSCOIL BHUNSCOIL BHUNSCOIL BHUNSCOIL MHEÁNScOIL IMHEÁNScOIL IMHEÁNscolL IMHEÁNScOIL IMHEÁNScOIL MlHEÁNscOIL 


——®—— Meánfhreagra in aghaidh na Scoilbhliana =—s—— Gnáthaois an Linbh in aghaidh na Scoilbhliana 


Seasann an líne fhlannbhuí don mheánfhreagra a fuarthas ó leanaí i 
scoilbhliain ar leith, e.g. ba é 16 bliana d'aois an meánfhreagra ó dhaltaí 
bunscoile i rang 3. Seasann an líne bhándearg do mheánaois na leanaí 
sa scoilbhliain lena mbaineann, e.g. is é meánaois na ndaltaí i rang 3 den 
bhunscoil ná thart ar 8 mbliana d'aois. 


> | bhformhór na gcásanna, dúirt daltaí bunscoile gur cheart an aois a 
shocrú ag aois atá i bhfad níos airde ná meánaois a ngrúpa ranga. Mar 
atá léirithe sa ghraf thuas, tharla sé, ar an meán, gur bhraith daltaí i 
rang a trí den bhunscoil (8-9 mbliana d'aois, tríd is tríd) gur cheart 
dóibh 16 bliana a bhaint amach sula bhféadfaidh siad clárú do chuntas 
meán sóisialta dá gcuid féin. Cé go gcúngaíonn an bhearna de réir mar a 
théann daltaí in aois, tá treocht chomhsheasmhach le tabhairt faoi deara 
i measc daltaí sa bhunoideachas agus sa luath-mheánoideachas, áit a 
measann siad gur cheart an tairseach aoise a bheith i bhfad níos airde 
ná a n-aois féin. D'áitigh a lán aoisghrúpaí óga gur cheart ról a bheith ag a 
dtuismitheoirí i gcuntas meán sóisialta a chruthú dóibh toisc go 
gcreideann siad go bhfuil a dtuismitheoirí níos freagraí ná iad agus gur 
féidir leo iad a chosaint ar dhíobháil. 

> De réir mar a bhogaimid i dtreo na n-aoisghrúpaí is sine, áfach, feicimid 
laghdú soiléir sa mheánaois a mhol daltaí, go háirithe de réir mar a 
théann na daltaí in aois bliain ar bhliain. Dá shine a éiríonn daltaí is ea 
is ísle an aois a mbraitheann siad gur cheart an tairseach a shocrú aici i 
gcoibhneas lena n-aois féin go dtí go mbaineann siad an dara bliain den 
mheánscoil amach (13-14 bliana, tríd is tríd). Is ag an am sin a thosaíonn 
siad ag smaoineamh gur cheart an tairseach a bheith cothrom lena n-aois 
reatha nó níos ísle ná a n-aois reatha. Níor bhraith ach grúpa ranga 
amháin sa dara bliain nó níos airde gur cheart an tairseach a shocrú os 

cionn 16 bliana d'aois. 


> Titeann an mheánaois a mhol daltaí níos gaire do 13 bliana d'aois i measc 
daltaí sa dara bliain agus sa tríú bliain (13-15 bliana) sula méadaíonn sí go 
thart ar 14/15 bliana i measc daltaí níos sine (idir 15 bliana d'aois agus 17 


mbliana d'aois). 


“18 mbliana d'aois toisc nach bhfuil sé cuí 
go labhraíonn aon duine níos óige ná sin 
le cuideachtaí.” (Aois 8-9) 


“13 bliana d'aois toisc go bhfuilimid aibí 
go leor. Ní thugann daoine a gceart do 
leanaí. Tuigimid an Rialachán Ginearálta 
maidir le Cosaint Sonraí agus na cearta 
atá againn. 


Dhear a lán daoine sa rang 
aipeanna mar chuid dá mheasúnú 


curaclambhunaithe don ghnó agus 
saothraíonn siad ioncam fógraíochta 
| uathu. Rinneamar taighde ar an 
Rialachán Ginearálta agus ar scannal 
Cambridge Analytica. Táimid sean go 
leor!” (Aois 13-14) 


“Tabharfaidh daoine neamhaird ar an 
teorainn aoise i gcónaí. Tá sé an-éasca 

dul timpeall ar thoiliú tuismitheora. Má tá 
cuideachtaí dáiríre faoi thoiliú tuismitheora 
a fhorfheidhmiú, áfach, beidh orthu bheith 
níos déine.” (Aois 15-16) 


“I roinnt tíortha, is féidir leat 
carr a bheith agat agus tú 

16 bliana d'aois. Mar sin, ba 
cheart duit bheith in ann 
iompar go stuama ar d'fhón.” 
(Aois 10-11) 


C3. CÉN AOIS BA CHEART A BHEITH BAINTE - 
AMACH AGAIBH SULA BHFEADFAIDH SIBH COIP 
DE BHUR SONRAI PEARSANTA A IARRAIDH O 
CHUIDEACHTA NO INSINT DI BHUR SONRAI 
PEARSANTA A SCRIOSADH? 

"Aois ar Bith” 13 (nó níos óige) 14-15 


> Ba é an freagra ba choitianta ar an gceist seo (thart ar 40%) ná gur 
cheart do leanaí cead a bheith acu iarrataí ar rochtain nó ar léirscriosadh 
a dhéanamh “ag aois ar bith” toisc gurb iad a sonraí pearsanta féin iad. 
| measc an 40% a luaigh “Aois ar bith”, bhí formhór na leanaí (45%) idir 
9 mbliana d'aois agus 12 bhliain d'aois. Bhí an rogha sin ar an rogha ba 
neamhchoitianta i measc daoine óga idir 15 bliana d'aois agus 18 mbliana 
d'aois (9%). 


> Ba é an dara freagra ba choitianta (pas beag níos mó ná 20%) ná gur 
cheart an ceart sin a thabhairt do leanaí agus iad an-óg, nuair atá siad de 
bhun na haoise íosta le haghaidh toiliú digiteach a thabhairt san Aontas 
Eorpach de ghnáth (i.e. 13 bliana d'aois). Leanaí idir 12 bhliain d'aois agus 
15 bliana d'aois a bhí i 45% díobh sin a bhí den tuairim gur cheart 
do leanaí cead a bheith acu iarrataí ar rochtain nó ar léirscriosadh a 
dhéanamh agus iad 13 bliana d'aois nó níos óige. 


> Níor cheap ach 13.5% de leanaí agus daoine óga gur cheart 18 mbliana 
d'aois a bheith bainte amach ag daoine sula bhféadfaidh siad iarraidh ar 
rochtain nó ar léirscriosadh a dhéanamh le cuideachta. 


Is léir go gceapann formhór na leanaí agus na ndaoine óga a ghlac 
páirt ann gur cheart dóibh bheith in ann a gcearta mar ábhair shonraí a 
fheidhmiú ag aois ar bith nó ag aois measartha óg. 

“Aois ar bith. Tá sé de cheart. “Aois ar bith toisc gur cheart 
agat do shonraí féin a rochtain. ceart a bheith agat i gcónaí a 
Níor cheart aois a bheith ag fháil amach cén t-eolas atá ag 
teastáil.” (Aois 12-15) cuideachtaí ort.” (Aois 10-11) 


“Níor cheart aon teorainn aoise a 
bheith ann. Má bhíonn sé ar do 
chumas teagmháil a dhéanamh leo, 
is amhlaidh go mbeidh tú aibí go leor 
chun é seo a dhéanamh.” 

(Grúpa Oige, aoiseanna measctha) 


“Measaimid gur cheart 13 bliana 
d'aois a bheith ar an aois. Eilíonn 
an chuid is mó d'aipeanna go 
bhfuil tú 13 bliana d'aois. Mar 
sin, féadfaidh tú na sonraí a 
iarraidh ag an aois sin.” 

(Aois 13-14) 

C4. AR CHEART DAOIBH BHEITH I GCEANNAS AR 
BHUR SONRAI PEARSANTA FEIN? NO AR CHEART 
DO BHUR DTUISMITHEOIRI CEAD AIGHNIS A 
BHEITH ACU SAN ABHAR? 


Cé go bhfuil an chuid is mó de leanaí den tuairim gur cheart dóibh bheith 
in ann a gcearta cosanta sonraí a fheidhmiú ag aois ar bith nó ag aois an- 
óg maidir le rochtain nó léirscriosadh, is díol spéise go bhfuil an chuma air 
go bhfuil céatadán an-ard den tuairim freisin gur cheart do thuismitheoirí 
cead aighnis a bheith acu sa dóigh a mbainistítear sonraí pearsanta leanaí: 

0% 

__ Ba cheart do thuismitheoirí cead aighnis a bheith acu go dtí go mbeifeá 18 mbliana d'aois 
E Ba cheart do thuismitheoirí cead aighnis a bheith acu go dtí go mbeifeá 16 bliana d'aois 


- Ba cheart do thuismitheoirí cead aighnis a bheith acu go dtí go mbeifeá 13 bliana d'aois 
4 Níor cheart do thuismitheoirí aon chead aighnis a bheith acu 


LE) 


> Bhí thart ar 45% de leanaí den tuairim gur cheart do thuismitheoirí 
ról beag ar a laghad a bheith acu i gcabhrú le leanaí a sonraí pearsanta 
a bhainistiú go dtí go mbeidh siad ina n-aosaigh. Den 45% de leanaí a 
bhí i bhfabhar na rogha sin, bhí an chuid ba mhó ar fad (pas beag níos 
lú ná 9090) ina ndaltaí bunscoile nó ina ndaltaí sa chéad trí bliana den 
mheánscoil. Is é sin le rá, go raibh siad idir 7 mbliana d'aois agus 15 
bliana d'aois, a bheag nó a mhór. Ní gá go raibh a lán leanaí sa chatagóir 
sin ag iarraidh go mbeadh tionchar láidir ag a dtuismitheoirí ar a 
ngníomhaíochtaí ar líne. Ina ionad sin, cheap siad gur cheart tuismitheoirí 
a choinneáil ar an eolas faoi ghníomhaíochtaí a leanaí chun go mbeadh 
siad in ann níos mó cosanta a thabhairt dóibh. Mar shampla, bhí roinnt 
leanaí sa chatagóir sin ag iarraidh go mbeadh a neamhspleáchas féin 
acu agus iad ar líne ach go mbeadh a dtuismitheoirí in ann idirghabháil 
go tapa i gcás éigeandála. Luaigh roinnt leanaí eile go bhfuil sé ceart agus 
cóir go mbeadh cead aighnis ag tuismitheoirí i ngníomhaíochtaí a 
leanaí ar líne toisc go dtéitear i bhfeidhm ar thuismitheoirí i ngach cás ina 
dtarlaíonn aon drochrud dá leanaí agus iad ar líne. 


“De réir mar a théann tú in aois, ba cheart 
duit níos mó príobháideachta agus níos nas ar ár sonraí pearsanta ach 
mó neamhspleáchais a bheith agat.” ba cheart dár dtuismitheoirí 


(Aois 11-12 ) cead a bheith acu iad a rochtain 


bheith acu leis.” (Aois 12-13) 


> Freagraí nach raibh chomh coitianta sin ba ea na roghanna a bhí 


bunaithe ar chomhréiteach, amhail baint a bheith ag tuismitheoirí leis 

go dtí go mbainfeadh an leanbh aois áirithe amach idir 13 bliana d'aois 
agus 16 bliana d'aois. Ní raibh ach 7% de leanaí den tuairim nár cheart do 
thuismitheoirí baint a bheith acu leis go dtí go mbainfeadh an leanbh 13 
bliana d'aois amach, agus cheap 19% díobh gur cheart dá dtuismitheoirí 
ról a bheith acu ann go dtí go mbainfeadh an leanbh 16 bliana d'aois 
amach. Dá ainneoin sin, bhí an chuma air gur cheap 75% de leanaí nár 
cheart dá dtuismitheoirí baint a bheith acu leis ar chor ar bith le linn don 
leanbh bheith faoi bhun aois an aosaigh nó nár cheart dóibh bainta 
bheith acu leis ar chor ar bith. 


> Roghnaíodh an rogha “Níor cheart do thuismitheoirí cead aighnis a 


bheith acu” i 3096 de na freagraí uile agus bhí sí ní ba choitianta i measc 
daltaí meánscoile (thart ar 60% den fhigiúr 30%). | measc na leanaí nach 
raibh i bhfabhar aon chead aighnis a bheith ag tuismitheoirí, mheas siad 
den chuid is mó gur cheart dóibhsean, agus dóibhsean amháin, bheith 

i gceannas ar a sonraí pearsanta féin. Luaigh roinnt leanaí go bhfuil siad 
chomh hinniúil i dteicneolaíocht is atá a dtuismitheoirí, agus bhí leanaí 
eile den tuairim gur cheart é a fhágáil fúthu féin a chinneadh cé acu ba 
cheart dá dtuismitheoirí baint a bheith leis nó nár cheart. 


chun nach dtarraingeoimis trio- 
blóid orainn.” (Aois 10-11) 


“Ba cheart dom bheith i gceannas. 

Ba cheart dom príobháideacht a 

bheith agam.” (Aois 15-16) “Is gá gurb eol do thuismitheoirí cad 
atá á dhéanamh ag a leanaí agus iad 
ar líne chun go mbeidh siad in ann iad 


“Is é do ghnó féin é agus níor cheart a choinneáil sábháilte e.g. d'uimhir 
do thuismitheoirí aon bhaint a a thabhairt do strainséirí ar líne, gri- 
anghraif díot féin agus d'éide scoile ort 


a phostáil.” (Aois 8-9) 

“Ba cheart dúinn bheith i gcean- 


C.5 AR CHEART DO CHUIDEACHTAÍ CEADA . 
BHEITH ACU BHUR SONRAI PEARSANTA A USAID 
CHUN FOGRAI A THAISPEAINT DAOIBH? CEN 
FATH? 


E1 Níor cheart 
ii Ba cheart 


> Bhí 60% de leanaí agus daoine óga den tuairim nár cheart do 
chuideachtaí cead a bheith acu na sonraí pearsanta de chuid leanaí 
agus daoine óga a úsáid chun fógraí oiriúnaithe a thairiscint dóibh. Bhí 
leanaí idir 10 mbliana d'aois agus 12 bhliain d'aois ar an ngrúpa ba mhó in 
aghaidh na húsáide sin. 


> Díobh sin a bhí in aghaidh fógraí oiriúnaithe, luaigh siad go bhfuil na 
fógraí ina gcrá croí nó ina sárú príobháideachta agus nach bhfuil sé 
ceart ná cóir go n-úsáideann cuideachtaí a sonraí pearsanta chun brabús 
a ghnóthú. Labhair leanaí eile faoi na heispéiris chorraitheacha a bhí acu 
nuair a bhí siad “á leanúint” ag fógraí oiriúnaithe ar an Idirlíon. Labhair 
grúpa amháin de leanaí idir 8 mbliana d'aois agus 9 mbliana d'aois go 
bhfuil baint ann idir fógraí teilifíse agus fógraí ar líne, á rá go bhfuil fógraí 
ar líne “fíorscanrúil toisc go bhfuil siad dírithe ortsa go díreach, in ionad 
iad a bheith dírithe ar gach duine, mar atá amhlaidh i gcás fógraí teilifíse”. 
Bhí imní ar rang amháin freisin faoi na brúnna airgeadais a chuirtear ar 
thuismitheoirí de bharr na bhfógraí sin. 


> Os a choinne sin, bhí 40% de leanaí agus daoine óga den tuairim gur 
cheart do chuideachtaí cead a bheith acu na sonraí pearsanta de chuid 
leanaí agus daoine óga a úsáid chun fógraí oiriúnaithe a thaispeáint 
dóibh. 

> Den fhigiúr 40% sin, bhí leanaí idir 12 bhliain d'aois agus 14 bliana d'aois 
ar an ngrúpa ba mhó i bhfabhar na bhfógraí (45%). | measc na leanaí a 
bhí i bhfabhar fógraí oiriúnaithe, luaigh siad go bhfuil sé áisiúil fógraí atá 
sainoiriúnaithe dóibh a fháil agus dúirt siad gur leadránach atá aipeanna 
mura bhfuil na fógraí sin ann. Bhí leanaí eile ann nach raibh chomh 
díograiseach sin ach a ghlac leis an margadh atá i gceist le fógraí a fháil 
mar chúiteamh ar sheirbhís saor in aisce a fháil. 


“Tá sé míchothrom fógraí a 
spriocdhíriú ar leanaí chun go 
gceannóidh siad nithe. Is féidir nach 
mbeidh sé ar acmhainn ag leanaí/ 


teaghlaigh iad a cheannach.” “Tá an chuma air go 
(Aois 11-12) bhfuil siad ag déanamh 


stalcaireacht ort.” 
(Aois 8-12) 
“Nílimid i bhfabhar fógraíocht 
spriocdhírithe toisc go bhfuil sí 
scanrúil. Ag an am céanna, áfach, ní 
íocfaimis airgead chun dul isteach sna 
suíomhanna sin.” (Aois 10-11) 


A ab. 

C.6 CAD A CHEAPANN SIBH FAOI NA FÓGRAÍ A 
PHREABANN ANIOS AR BHUR GCUNTAS MEAN 
SOISIALTA? 

Tríd is tríd, ba thar a bheith diúltach a bhí an t-aiseolas a fuarthas ó leanaí 
maidir le fógraíocht meán sóisialta (thart ar 7096 de thuairimí). Sa chlibnéal 
thuas, léirítear na haidiachtaí ba choitianta a úsáideadh chun cur síos a 
dhéanamh ar na tuairimí a bhí ag leanaí ar fhógraí. Mar shampla, ba é 
“Crá croí” an téarma a luadh ní ba mhinice ná aon téarma eile chun cur 
síos a dhéanamh ar fhógraí. Mar a tharla, luaigh geall le gach rang a ghlac 
páirt sa chomhairliúchán seo an téarma “Crá croí” san fhógra uathu ar an 
gceist seo. Ba iad “Mearaitheach”, “Atriallach”, “Neamhábhartha” agus “Gan 
mhaith” na haidiachtaí diúltacha ba choitianta ina dhiaidh sin. Ón taobh 
dearfach de, ba í “Cabhrach” an aidiacht ba choitianta. Ba iad “Usáideach” 
agus “Ceart go leor” na haidiachtaí ba choitianta ina dhiaidh sin. 


Sna grúpaí ranga a sholáthair figiúirí inmheánacha, léiríodh go raibh 
formhór mór na leanaí in aghaidh fógraíocht spriocdhírithe (9096 sa chuid 
is mó de chásanna). Maidir leis an gcuid is mó díobh a bhí in aghaidh 
fógraíochta, rinne siad gearán faoi shaintréith mhearaitheach atriallach na 
fógraíochta sin, agus chuir siad in iúl nach raibh siad sásta go raibh fógraí 
ag briseadh isteach orthu agus iad ag úsáid na meán sóisialta agus fóraim 
ar líne eile. Bhí imní ar roinnt díobh go dtaispeánfaí fógraí míchuí dóibh 
agus bhí imní ar leanaí eile go mbítear ag éisteacht lena gcomhráite. 


“Is cúis mearaithe agus oilc é an 
t-aon fhógra amháin a fheiceáil arís 
is arís eile.” (Aois 16-17) 


“Tá siad ina gcrá croí. Tá siad ag 
cur as don rud atá á dhéanamh 
againn.” (Aois 12-13) 


“Is ann freisin d'fhógraí fíor-mhíchuí 
a phreabann aníos agus ní bhíonn tú 
in ann iad a scipeáil.” (Aois 9-10) 


“Baineann daoine óga úsáid 
as na meáin shóisialta le 
haghaidh am “suaimhnis” 
dóibh féin. Níor mhaith leo 
go gcuirfeadh fógraí isteach 
orthu.” (Aois 12-13) 


“Is crá croí iad fógraí toisc 
go dtarlaíonn sé in aman- 
na, agus tú ag amharc ar 
fhíseán an-mhaith ar You- 
Tube, go bpreabann fógra 
an-dona aníos! Uaireanta, 
ní bhíonn aon chnaipe ann 
chun an fógra a scipeáil 
agus caithfidh tú amharc ar 
fhógra gan mhaith ar feadh 
nóiméad nó dhó.” (Aois 9-10) 


| measc na leanaí sin a bhí i bhfách le fógraí oiriúnaithe, dúirt siad go 
bhféadfaí na fógraí a úsáid le haghaidh siopadóireachta, go háirithe 
más rud é go mbíonn siad sainoiriúnaithe dá n-ábhair spéise agus go 
gcabhraíonn siad leo táirgí nua a aimsiú. 


“Táimid ina bhfabhar 
toisc gur féidir leat leas 
a bhaint astu. Fágann sé 
go bhfuil na fógraí níos 
so-oiriúnaithe duit. Is 
fearr é ná íoc as. Tá siad 

“Táimid ina oiriúnaithe do na nithe is 

bhfabhar: Is maith leat.” (Aois 13-14) 

leadránach atá 

aipeanna mura 

bhfuil fógraí ann 

agus is féidir gur 

mhaith liom ceann 

de na táirgí.” 

(Aois 13-14) 


Maidir le leanaí eile, ghlac siad leis go bhfuil fógraí ar “an dóigh a dtuilleann 
cuideachtaí airgead” agus mhaígh siad nach gcuirtear isteach orthu nuair a 
phreabann fógraí aníos ar a gcuntais mheán sóisialta. 


“Is é sin an dóigh a dtuilleann 
cuideachtaí meán sóisialta airgead. Tá 
siad ina gcrá croí ach, ó am go chéile, is 
féidir leo bheith cabhrach agus faisnéis 
a thabhairt. Tá fógraí oiriúnaithe níos 
baintí leat agus is féidir leo cabhrú leat 


margadh maith a fháil ar na nithe ba 
mhaith leat a cheannach.” (Aois 13-14) 


CONCLÚIDÍ 


Is féidir roinnt dea-threochtaí a fheiceáil san anailís a rinne an Coimisiún 
ar na freagraí ó leanaí ar na ceisteanna sa chomhairliúchán sainoiriúnaithe 
seo: 


>Ar an gcéad dul síos, bíonn leanaí ag súil le nithe soiléire ó sheirbhísí, 
aipeanna agus ardáin ar líne maidir leis an oibleagáid atá orthu na nithe 
a dhéanann siad lena sonraí pearsanta a mhíniú. Tá siad den tuairim go 
bhféadfadh na cuideachtaí sin idirghníomhú le leanaí ar bhealach níos 
simplí, níos trédhearcaí, níos sorochtana agus níos solúbtha maidir lena 
sonraí pearsanta. 


>Ar an dara dul síos, is féidir linn treochtaí soiléire a fheiceáil maidir 
leis na tuairimí atá ag leanaí ar na cearta atá acu agus na freagrachtaí 
atá orthu agus iad ar líne agus maidir leis na tuairimí orthu sin atá ag a 
dtuismitheoirí. Tríd is tríd, measann leanaí níos óige ar leibhéal bunscoile 
gurb iad a dtuismitheoirí is fearr a thuigeann cúrsaí agus ba mhaith leo go 
mbeadh níos mó maoirseachta agus rannpháirtíochta ag a dtuismitheoirí 
ann. Os a choinne sin, is é is dóichí go measfaidh leanaí níos sine go 
bhfuil siad in ann a ngníomhaíochtaí ar líne, lena n-áirítear próiseáil a 
sonraí pearsanta, a bhainistiú ina n-aonar. 


> Sa deireadh, patrún spreagtha ar leith is ea an fhíric go raibh smaointe 
agus tuairimí cruthaitheacha ag daltaí faoi conas a d'fhéadfaí aird níos 
fearr a thabhairt ar a gcearta cosanta sonraí sa timpeallacht ar líne, mar is 
féidir a fheiceáil sna sleachta éagsúla ó leanaí agus daoine óga sa 
tuarascáil seo. 


Bhí sé ina chúis mhór spreagtha don Choimisiún a fheiceáil go bhfuil 
daltaí ar fud na tíre ag plé an ábhair go grinn agus ag smaoineamh go 
cúramach ar a gcearta cosanta sonraí. Táimid ag súil le níos mó léargas a 
fháil ón dá shruth dár gcomhairliúchán sna míonna atá le teacht. Chuige 
sin, ba mhaith linn buíochas a ghabháil leis na múinteoirí, na ceannairí 
Ógtheagmhála agus na ceannairí grúpa óige uile a chaith a gcuid ama ar 
an bplean ceachta a sholáthar. Thar rud ar bith eile, áfach, ba mhaith linn 
buíochas ó chroí a ghabháil leis an 1200 duine óg de gach aois a ghlac 
páirt ann ar bhealach chomh díograiseach sin. Táimid ag súil le bhur gcuid 
tuairimí agus eispéireas a chloisteáil sa todhchaí! 

